પ્રાપ્ત વીગતો મુજબ મોરબીના ભડીયાદ રોડ ઉપર ગઈકાલે રાત્રીના દારૂના નશામાં ચકચૂર બનેલ ટ્રક ચાલક ભાન ભુલ્યો હતો અને નશાના મદમાં ટ્રકને નજરબાગ રેલવે સ્ટેશનની હદમાં ઘુસાડી દઈ બરાબર રેલવેના ટ્રેકની બાજુમાં જ વટથી ખટારો પાર્ક કરી નિરાંતની નીંદર ખેંચી હતી, બીજી તરફ ડમ ડમ હાલતમાં ટ્રકના બારણાં ખુલ્લા રાખી ટ્રક ચાલક સુઈ ગયો હોવાથી વહેલી સવારે અહીંથી પસાર થયેલી ગુડ્સ ટ્રેન સાથે ટ્રકનો દરવાજો ધડામ કરીને અથડાતા ગુડ્સ ડ્રાઇવર ચોકી ઉઠ્યો હતો અને મોરબી આરપીએફને સમગ્ર ઘટનાથી વાકેફ કર્યું હતું.